EZIVELA KUBABALELANI.

*Siyazisa ukuba asilitabateli pezu kwetu ityala ulenteto zababalelani betu, asitsho nokuti siyammelan azo zonke incwadi zabo esizishicilelayo.*

Horton June 26, 1878.

Mhlobo wam otandekayo ndifakele lemigcana ngo mhlobokazi wetu osishiyileyo u-Sana Sikepe oshiye inkedama ezimbini zingenaye noyise, ibiyinkazana etanda ilizwi lika Tixo kanye, ingumneedikazi waba fundisi, epete iqela leremente yentombi, isanda iremente yake, engomnye wabangqinelwa kakuhle ngesimilo nokukalipa elizwini lenkosi ukuteta ngalo kwizihlobo zake. Ubungati wakumkangela umbone xa kushunyayelwayo ukuba ngomitandazo incedisa um- shumayeli pambi ko Tixo. Usishiyile ke okwake ebezele luvuyo nokonwaba netemba enkosini yake u-Kristu wacela umbuliso kwi remente wagoduka. Mazazi nezihlobo zake ezipesheya kwe Nciba yinto- kazi ka Mashumi ebeyendele kwa Hlele e-Rurah.

J. B. S.

nako nokuteta ehlala eguqa ngamadolo atandaze, amazwana endisawakumbulayo omtandazo wake ngala “ Bawo wetu ose zulwini intando yako maye­nzeke apa emhlabeni njengokuba injalo ezulwini, uze unditamsanqele nkosi kunye nabazali bam, ubawo no ma no dade wam omncinane.”

Lamazwi abonisa utando luka Tixo obelusentliziyweni yake, ngumntwana obe kokelwa ngendlela elungileyo ngabazali. Lomntwana ube yintombi yamazibulo, ubube xa ayiminyaka emine nenyanga ezisixenxe ubudala bake.

Banga bangati bonke abazali bakubone ukuba ku- yimfanelo yabo bonke abazali ukuba babafundise ukutandaza abantwana, kwase buncinaneni ukuze bakule beyazi lenyaniso.

Izihlobo ezikude maze ziwamkele lombiko, zingabi salindela ncwadi.

Nathaniel Daniel.

INDABA ZASE BLANTYRE.

Blantyre, March 27,1878.

Njengokuba ndandite kwincwadi yam yokugqibela ka December 8, 1878, sisapilile, sisenjalo nangoku, nomsebenzi esingawo apa usahambiseka kakuhle. Njengokuba lendawo yetu, i-Blantyre ilihlati abalekela kulo amahlwempu, atshutshiswayo iyatandwa kakulu, Sesike sasindisa abantu abatatu—abafazi ababini, ne- nkwenkwe ngo December odluleyo. Omnye wababafazi unomntwana, simbalaka, sinemipefumlo emitandatu esiyisindise kwimivumbo yomqubi makoboka nakwimbandezelo ezingapezu kokufa. Okuke kulu- ngiselela ukuba basamkele esona sipo esilusindiso ngenceba engaye u-Yesu Kristu Inkosi yetu.

Ezizinto zindikumbuza ngokunye, nomteto obuma- lunga nesixeko sokusabela.

Kaucinge ngosizana lomfazi, olutyafileyo, lumemeke umntwana luzimeza ubom, lwaye lutemba ukuba lute lwanokufika apo ikona iflag yama Ngesi, luya kusinda kunye nonmtwana walo. Bendinixelele kwi­ncwadi yam ukuba sikatazwa liqelana elitile loluhlanga lwamasela noko asikabi nakulanda siye kungenisa ekaya. Kutshanje siqondile ukuba amasela la amane egqiba impahla yetu asima Ajawa, koko nga­bantu besinye isizwe sesitatu sika Ram-Ka-Kau.

Ukuba nati besinepepa elifana neli lishicilelwa e- Glasgow ubuya kuti ulifunda ubone kutetwa ngobu- tutu obungafihlisiyo, ngosukelo olungummangaliso, nokubanjwa ngobulumko.

Nantsi lombali:—Kute kusasa ngomhla we 13 ka February, bavuswa o-Mapasa Ntintili no William Koyi yimizamo yento ebahluta ingubo. U-Mapasa eqondile ukuba kunje, ulinde kwakona ukuba eve ingalo engeniswa ngefestile ; kodwa kute kuba bekumnyama waxakwa akuyibamba ingalo, kuba ibibuye yangeniswa. Usuke wawotusa amasela emka nasebe kufumene, kwenziwe imiqulu emibini. Ute kwaoko u-Mapasa wavusa abanye abebelele kwakulendlu—ke zisibozo izindlu apa; kusukelwe ke. U-Koyi obe salele ngokuba ube nxiba ubone omnye umntu esiti gqi ngase zitoreni apo balala kona o-Walker no Fenuick. Ate amasela akuqonda ukuba selenyatelwe azilahla impahla abezitwele abaleka. Ute u-Koyi kuba ubepete umpu, akubona ebaleka wati makeme uya kuwadubula, asuka wona ela eludadeni, ababonwa. Ubonakele encama u-Koyi; kodwa iroti elingu Mapasa no Mlomba isibonda ebesivuswe naso yingxokozelo sipange endleleni, kuba besisazi ukuba ama­sela ayakuti gqi kwasendleleni; kanti siya ku gangana nawo okunene. Kute kwakona kwakutiwa yima. ni, ela kwase ludadeni, wasele dubula u-Mapasasite sakuva isitonga saya sonke kulondawo kudutyulwa kuyo, ndasendibekisa amalalela ngapandle, ndingena mna ndibulisa, nabanye asafumana nto noko. Elixesha yena u-Mapasa usukela omnye umntu isi- tuba esikulu (8 miles) kupela enxibe ihempe, engena- zihlangu, ebaleka kwinca ende kuko nezipunzi. Isela ligqotsela ubomi balo, u-Mapasa ubalekela udumo lokoyisa, kwanekaya letu. Niyakuti ubefanele uku­ba oyise, ewe woyisile, weza nalo isela. Singama Ngesi, sizidla ke ngetamsanqa labo, kodwa ke eligazi, nomoya walomntu (Mapasa) siwugqita nganina. Sinetemba elimnandi ngalo uhlanga olunokuvelisa aba­ntu abanje. Lisiweke isela “ e-Ofisini ” laviwa, ngesacana sama Scotch, entetweni uvumile, nezibo zangapambih wazivuma, wati kodwa ityala walibeka nasenkosini yake, esiti nayo iyazuza kulo ixoba, yonke lento malunga nenkosi buxoki, ufuna ukuzikusela kupela. Samgcina inyanga, sati mhla samkulula

beza abantu, sati kuba ukuba lomntu ke bambona kumhlaba wama Ajawa nokuba kungelicala lomlambo oyi Kabula, ize abantu bambulale. Ningevi gwenxa, kutshiwo sibonda ukuba ize abulawe. Emva kwesisiteto utundezwe lomntu liqela lamdlulisa kumhlaba wama Ajawa. Elinye isela alizange libonwe, lingazange ligoduke; lingayikugoduka neli belikuti isela kuba lingabulawa ekaya; fanele ukuba babu Spartara kulondawo, kungakuba *ubile* uyaku- bulawanje, koko engabanga nalo iqinga lokuba, ukude abanjwenje. Inkosi iyakukanyela konke okubekise ebuseleni, ite ngesimdubule lomntu. U-Mr. Stewart uke wateta nayo ngalento, kokoke tina asifuni kudubula mntu, sifuna nto yimbi, nditemba ukuba liyeza ixesha oyakuti umteto wesi- bozo ufike nalapa e-Africa, abantu beve wona kunenkosi.

Bonke abantu esihleli nabo bavuye kakulu sakulibamba isela, bati kum “ bonake asingama Ajawa amasela; sizihlobo tina, ngama Manganja ebayo ngamasela.” Oku kusibangela ukuba nati siyeke ukubakalazela, kuba oko bekubange ukuba singa- vani.

U-Mr. Stewart uti kuko indlela ayibonileyo ekapukapu engeyiba ngumendo, nga kwelika Rama- Ku-Kan, kunale sihamba ngayo.

Ngati amahashe angaluncedo ukuqubela pambili izinto zokukanya apa e-Africa kanjako angaluncedo ukomeleza abantu emsebenzini. Akuko na bangancedayo nokuba kunge hashe elinye, kesilinge uku­ba otinina apa amahashe. Imazi zemkomo esesinazo zihambiseka kakuhle. Uti u-Senhor Nunes wase Quillimane kwi hashe elilungileyo singarola ukulifumana e-Bayi i-£50 mhlaumbi £60, lonto kuditywa nokukweliswa kwalo emkombeni. Anditi yinina amanenana akowetu lomali ayayi cita ngelanga lilinye emgcobeni.

Ndipants’ ukushiya ukuba iroti elingu Mapas ngowe Livingstonia Mission kunye no Dr. Laws. Simbasele u-Mapas i-£10. Into ebibaliwe kwipepa lokubuta lomali yile:—“Ismqino ngo Mr. Mapas Ntintili sibonisa uzondelelo, noburoti awabubonisa ngokusa kuka February 13, 1878.” Inyawo zake bezicandekile, zirazukile ngenxa yokubaleka kumhla­ba ombi onezipunzi zingabonakali ngenxa yobude benca. Ide yazintsuku ejiyile.

Ukuzizisa apa izinto siya zitwala; kodwa ndiyatemba ukuba ixesha alikude esiyakuti sibe nebokuva eyakusitwalela impakla yetu sisuka nayo ngasemlanjeni. Ndibuleleleni kwizihlobo ebezite ngo Mr. MacKeith zatumela izinto eziluncedo apa, nezokutsala abemi belilizwe ukuba beze. Kanjako ndizazisa ukuba u-Dr. Laws zonke izinto abazitumelayo uyakuzisebenzisa ngendlela yazo.

Kalokunje naye ulapa, ebala naye ecaleni lam, nditemba kanjalo ukuba ukusebenza kunye kwalemizi yetu yomibini, kuba ingamasebe kupela unto enye, kumnandi, kunoncedo.

Ubukristu ebantwini ngebuveliswa buyinto enye, bungabi *zimbaxa—*njengokuba ingubo ye Nkosi yetu ibingenamqukumbelo, koko ilukwe yonke iqala pezu- lu yaya kupuma ezantsi, isiziba esinye.

Siwugqibile umjelo wetu, selebaleka amanzi ecanda ekaya ; senze imijelwana emininzi esincedayo ukuba sincenceshele inqolowa; namazimba, ne lisi (rice) nombona, nezitiya zetu. Lento amanzi iluncedo olukulu. Igusbele zicumile. Sinazo zininzi ngoku, sinembotyi, ne lettuce, ne beet-root, ne tormato. Siyatemba ukuba ezizinto asikubuye siziswele kuba sinomjelo.

Enye into sinamashumi omahlanu emiti ye lamuni ne lime—kodwa isemincinane, kodwa siyatemba ukuba emva kweminyaka emitatu siyakuba sesiyidla ilamuni. Anditeti ngazo zona i-banana kuba sezitwala ; ubuninzi bazo zikumakuln omatatu, namane.

Thos. Thornton Macklin, Medical Missionary.

Kwa Gaga July 11, 1878.

Mhleli make ndikukataze ngokufaka amazwana kwelo pepa lamenene ngomsebenzi ebesinawo apa ngombla 10 ka July. Sibe sino mbulelo ku Tixo, wokuba esikulule endlaleni nase mfazweni nase zifeni nakwezinye izinto ezike zafika ezinje ngo ruxeshe. Yati ukuvunyelwa kwalo ntlanganiso ngabantu kwaonakala ukuba abazizisi, kuko into ebaqubayo, nababi bonileyo. Bati nase kunikeni imali bapangelelana ybakolwayo nabahedeni. Ababekona nditi bangaba aekulwini, imali efumanekileyo ibe ziponti ezintatu sezineshumi lesheleni elivayo, ngapandle kwegusha.

Entlanganisweni isihlalo sibe sipetwe ngu Ginya, omdala wakwa Gaga. Kuvunywe amaculo kwaleswa indawo ze Sibalo, kwaposwa amazwi afanelekileyo, kwenziwa imitandazo. Ndingati ibe yintlanganiso emnandi kunene. Mandigqibe ngeliti, Hayi imisebenzi ka Tixo okulule isixeko embandezelweni. Ngaye dunyiswa zizo zonke intlanga.

Patuleni Kakaza.

OBUBILEYO—UMMANGALISO.

Komgha May 3, 1878.

U-Sarah Ann Q. Mekeni,—ubudala bake iminyaka 9 nenyanga 6 amaxesha amatatu ute wahliwa sesisifo sambamba inyanga ezimbini kute ekupeleni kweyesibini wati udanile u-Satana ubendigxota ndisuke nditandaze ngentliziyo yinto ebe isiti suka ubaleke wati kudade wabo usatunana ukudlalisa tabata nezam izi­nto zokudlala mna andisayi kuze ndibuye ndidlale. Ube tandaza ngobusuku ati akugqiba ngalomaxesha asibulise sibone ukuba ulindele ukubamba esiti ma masibambe ute ngo 2 ka May wati nje ngomntu odle ubusi mca, ndiyaniqayisela ubumnandi endinabo mna ngoku.

Wati hina bawo uyazina into owadalwa ngayo mna ndiyazi nje ? Ndati ngubanina, wati ngu Tixo ndati wazi banina omnye? Wati u-Yesu, ndati uyintonina kuwe ? Wati ungumsindisi wam.

Wati bawo indlelana yako encinane ibe inenyoka kodwa mna ndiyigqitile lonyoka. Lonto yandikataza ndati fan’ ukuba kungokuba engasiwanga elubaptizweni elusana, wati emini ngo 3 ka May wazaba izi­nto zake, wati kumnakwabo omncinane funda uwazi umtandazo “ U Bawo osezulwini” wapakamisa isa- ndla sokunene, kanti uza kudlula.

Sendibikela nezihlobo zam.

Q. H. Mekeni.

Inkosi yama German kuse kukabini iqela elitile labantu bayo lizamela ukuyi bulala. Okunye ite isahamba esitilateni, ikwele enqwelaneni, yava kuse kutshiza uhlwaya entloko. Ute umntu oyidubuleyo kuba eno mbolombini, wabuya wapinda kwakamsinya. Inkozo zohlwaya ezifunyenweyo emzibeni bati zibe kumashumi amatatu. Kuvakala ukuba ngoku noko isafayo sekuko amatemba amakulu okuba yopila. Obefuna ukuyi bulala ngoku use tolongweni.

Graham’s Town July 6, 1878.

Bahlobo ndifuna ukubalisa kancinane ngalamazwi matatu “ Intando yako mayenzeke.” Lamazwi makulu, anembeko nozuko, ke xa sitshoyo masitsho sisazi esiwateta kuye. Ngomhla we 2 ka July kubube umntwana ka David no Jane Mfusi, lomntwana umke yiyo le *cesina.* Ke into endingayitetayo ngaye, ube ngotandazayo nomoyikayo u-Tixo, nditsho ugalendawo kwada kwalixesha lokuba atyafe angabi-

6 ISIGIDIMI SAMAXOSA, AUGUST 1, 1878.